CONRADH AR CHOBHSAÍOCHT, AR CHOMHORDÚ AGUS AR RIALACHAS 
SAN AONTAS EACNAMAÍOCH A GUS AIRGEADAÍOCHTA IDIR 
RÍOCHT NA BEILGE, POBLACHT NA BULGÁIRE, 
RÍOCHT NA DANMHAIRGE, POBLAC HT CHÓNAIDHME NA GEARMÁINE, 
POBLACHT NA hEASTÓINE, ÉIRE , AN PHOBLACHT HEILLÉANACH, 
RÍOCHT NA SPÁINNE, POBLACHT NA FRAINCE, 
POBLACHT NA hIODÁILE, POBLACHT NA  CIPIRE, POBLACHT NA LAITVIA, 
POBLACHT NA LIOTUÁINE, ARD-DIÚC ACHT LUCSAMBURG, AN UNGÁIR, 
MÁLTA, RÍOCHT NA hÍSILTÍRE , POBLACHT NA hOSTAIRE, 
POBLACHT NA POLAINNE, POBLACHT NA PORTAINGÉILE, AN RÓMÁIN, 
POBLACHT NA SLÓIVÉINE, POBLACHT NA SLÓVAICE, 
POBLACHT NA FIONLAINNE A GUS RÍOCHT NA SUALAINNE 
 
T/SCG/ga 1 TÁ RÍOCHT NA BEILGE, POBLACHT NA BULGÁIRE, RÍOCHT NA DANMHAIRGE, 
POBLACHT CHÓNAIDHME NA GEARMÁINE, POBLACHT NA hEASTÓINE, 
ÉIRE, AN PHOBLACHT HEILLÉANACH, RÍ OCHT NA SPÁINNE, POBLACHT NA 
FRAINCE, POBLACHT NA hIODÁILE, PO BLACHT NA CIPIRE, POBLACHT NA 
LAITVIA, POBLACHT NA LIOTUÁINE, ARD-DIÚCACHT LUCSAMBURG, AN UNGÁIR, MÁLTA, RÍOCHT NA hÍSILTÍRE, POBLACHT NA hOSTAIRE, POBLACHT NA POLAINNE, POBLACHT NA PORTAINGÉILE, AN RÓMÁIN, POBLACHT NA SLÓIVÉINE, POBLACHT NA SLÓVAICE, POBLACHT NA FIONLAINNE AGUS RÍOCHT NA SUALAINNE,   dá ngairtear "na Páirtithe Conarthacha" anseo feasta;  ÓS FEASACH DÓIBH a n-oibleagáid, mar Bha llstáit den Aontas Eorpach, a mbeartais 
eacnamaíocha a mheas mar ábhar leasa choitinn;   ÓS MIAN LEO dálaí a chur chun cinn d'fhás eacnamaíoch níos láidre san Aontas Eorpach agus, chuige sin, comhordú níos dlúithe fós ar bheartais eacnamaíocha sa limistéar euro a fhorbairt;  
AG MEABHRÚ DÓIBH go bhfuil tábhacht fhíor-riach tanach leis an ngá atá ann go ndéanfaidh 
rialtais airgeadas poiblí fónta agus inbhuanaithe a c hothabháil agus cosc a c hur ar easnamh rialtais 
ghinearálta d’éirí iomarcach chun cobhsaíocht an limis téir euro ina iomláine a choimirciú agus nach 
mór, dá réir sin, rialacha s onracha a thabhairt isteach, lena n-áirítear “riail an bhuiséid 
chomhardaithe” agus sásra uathoibríoch chun gníomhaíocht cheartaitheach a dhéanamh;  
 
T/SCG/ga 2 ÓS FEASACH DÓIBH  an gá atá an n a áirithiú nach dtéann a n-easn amh rialtais ghinearálta thar 
3 % dá n-olltáirgeacht intíre ag praghsanna an mh argaidh agus nach dtéann a bhfiachas rialtais 
ghinearálta thar 60%, nó go bhfuil sé ag laghdú go leordhóthanach i dtreo 60 %, dá n-olltáirgeacht 
intíre ag praghsanna an mhargaidh; 
 AG MEABHRÚ DÓIBH, go bhfuil na St áit Chonarthacha, mar Bhalls táit den Aontas Eorpach, le 
staonadh ó aon bheart a d'fhéadfadh gnóthú chuspóirí  an Aontais faoi ch uimsiú an aontais 
eacnamaíoch a chur i gcontúirt, go háirithe an cl eachtas trína ndéantar fiachas a charnadh lasmuigh 
de na cuntais ria ltais ghinearálta;  
 AG MEABHRÚ DÓIBH gur chomhaontai gh Ceannairí Stáit nó Rialtais Bhallstáit an limistéir euro 
an 9 Nollaig 2011 ar ollstruchtúr athneartaithe don aontas eacnamaío ch agus airgeadaíochta, lena 
gcuirfear leis na Conarthaí ar a bhfuil an tAontas Eorpach fothaith e agus lena n-éascófar cur chun 
feidhme na mbeart a rinneadh ar bhonn Airteag al 121, Airteagal 126 agus Airteagal 136 den 
Chonradh ar Fheidhmiú an Aontais Eorpaigh;  AG MEABHRÚ DÓIBH go bhfuil sé mar chuspóir ag C eannairí Stáit nó Rialtais Bhallstáit an 
limistéir euro agus Ballstát eile den Aontas Eorpach forálacha an Chonartha seo a chorprú a luaithe 
is féidir sna Conarthaí ar a bhfu il an tAontas Eorpach fothaithe;  
 
T/SCG/ga 3 AG FÁILTIÚ DÓIBH roimh na tograí reachtacha a rinne an Coimisiún Eorpach don limistéar euro 
faoi chuimsiú na gConarthaí ar a bhfuil an tAont as Eorpach fothaithe, an 23 Samhain 2011, maidir 
le neartú ar an bhfaireachas eacnamaíoch agus  buiséadach ar Bhallstáit a bhfuil deacrachtaí 
tromchúiseacha acu nó a bhfuil deacrachtaí trom chúiseacha ag bagairt orthu i ndáil lena 
gcobhsaíocht airgeadais, agus maidir le forálach a comhchoiteanna chun faireachán agus measúnú a 
dhéanamh ar dhréachtphleananna buiséadacha, ag us chun easnamh iomarcach na mBallstát a 
cheartú, agus AG TABHAIRT DÁ nAIRE DÓIBH go bhf uil sé mar rún ag an gCoimisiún Eorpach 
tuilleadh tograí reachtacha don limistéar euro a th íolacadh, ar tograí iad a bhaineann, go háirithe, le 
tuairisciú ex ante  maidir le pleananna eisiúna fiachais, cláir comhpháirtíochta eacnamaíche ina 
sonraítear athchóirithe struchtúracha do Bhallstá it atá faoi nós imeachta um easnamh iomarcach, 
agus comhordú ar mhórphleananna athchóirithe Ballstát i ndáil le beartas eacnamaíoch;  
 
AG CUR IN IÚL DÓIBH go bhfuil siad ullamh chun tacú le tograí a d' fhéadfadh an Coimisiún 
Eorpach a thíolacadh chun an Comhshocrú Cobhsaíochta agus Fáis a neartú tu illeadh trí réimse nua 
a thabhairt isteach maidir le cuspóirí meántéarma cha do Bhallstáit a bhfuil an euro mar airgeadra 
acu, i gcomhréir leis na teorainn eacha a bhunaítear sa Chonradh seo; 
 AG TABHAIRT DÁ nAIRE DÓIBH, agus na geallt anais bhuiséadacha á n-athbhreithniú agus 
faireachán á dhéanamh orthu faoin gConradh seo aige, go ngníomhóidh an Coimisiún Eorpach faoi chuimsiú na gcumhachtaí atá aige agus dá bhforái ltear leis an gConradh ar  Fheidhmiú an Aontais 
Eorpaigh, go háirithe Airteagal  121, Airteagal 126 agus Airteagal 136 den Chonradh sin; 
 
T/SCG/ga 4 AG TABHAIRT DÁ nAIRE DÓIBH go há irithe, i ndáil le "riail an bhuiséid chomhardaithe" a 
leagtar amach in Airteagal 3 den Chonradh seo a c hur i bhfeidhm, go ndéanfar an faireachán sin trí 
chuspóirí meántéarmacha tír-shonracha a chur ar bun le haghaidh gach Páir tí Chonarthaigh agus trí 
fhéilirí um chóineasú a chur ar bun le haghaidh gach Páirtí Chonarthaigh, de réir mar is cuí; 
 
AG TABHAIRT DÁ nAIRE DÓIBH gur cheart na cus póirí meántéarmacha a thabhairt cothrom le 
dáta go rialta ar bhonn modha chomhaontaithe, a bhfuil a phríomhpharaiméadair le hathbhreithniú 
go rialta freisin, ionas go léireofar go cuí  pr iacail na ndliteanas sain ráite agus intuigthe don 
airgeadas poiblí, mar atá sonraithe in aidhmeanna  an Chomhshocraithe Cobhsaíochta agus Fáis.  
 AG TABHAIRT DÁ nAIRE DÓIBH gur cheart m eastóireacht a dhéanamh ar dhul chun cinn 
leordhóthanach i dtreo na gcuspóirí meántéarma cha ar bhonn measúnú foriomlán agus an comhardú 
struchtúrach mar thag airt ina leith, lena n-áirítear anailís ar chaiteachas glan ó bhearta lánroghnacha 
ioncaim, i gcomhréir leis na forálacha atá sonr aithe faoi dhlí an Aontais Eorpaigh, go háirithe 
Rialachán (CE) Uimh. 1466/97 ón gComha irle an 7 Iúil 1997 maidir leis  an bhfaireachas ar riochtaí 
buiséadacha, agus leis an bhfaireachas ar bhearta is eacnamaíocha agus a gcomhordú, a neartú, arna 
leasú le Rialachán (AE) Uimh. 1175/2011 ó Pharla imint na hEorpa agus ón gComhairle an 
16 Samhain 2011 ("an Comhshocrú Cobhsaí ochta agus Fáis athbhreithnithe"); 
 
AG TABHAIRT DÁ nAIRE DÓIBH gurbh é ba cheart a bheith d'aidhm leis an sásra ceartúcháin a 
thabharfaidh na Páirtithe Conarthacha isteach a on dialltaí ón gcuspóir meántéarmach nó ó chonair 
an choigeartaithe, lena n-áirítear  a dtionchar carnaithe ar dhinimic fh iachas na rialtas, a cheartú; 
 
T/SCG/ga 5 AG TABHAIRT DÁ nAIRE DÓIBH maidir le comh líonadh oibleagáid na bPáirtithe Conarthacha 
chun "riail an bhuiséid chomhardaithe" a thra suí ina gcórais dlí náis iúnta, trí fhorálacha 
ceangailteacha buana ar forálacha bunreachtúla iad de rogha, gur cheart go mbeadh sé faoi réir 
dhlínse Chúirt Bhreithiúnais an Aontais Eorpaigh, de réir Airteag al 273 den Chonradh ar Fheidhmiú 
an Aontais Eorpaigh;  
 AG MEABHRÚ DÓIBH go ndéantar, le hAirteagal  260 den Chonradh ar Fheidhmiú an Aontais 
Eorpaigh, a chumhachtú do Chúirt Bhreithiúnais  an Aontais Eorpaigh cnapshuim nó íocaíocht 
phionósach a ghearradh ar Bhallstát den Aontas Eorpach, ar Ballstát é a mhainnigh ceann dá 
breithiúnais a chomhlíonadh agus AG MEABHR Ú DÓIBH go bhfuil critéir bunaithe ag an 
gCoimisiún Eorpach chun an chnapshuim nó an íocaíocht phionósach atá le gearradh faoi chuimsiú an Airteagail sin a chinneadh;  AG MEABHRÚ DÓIBH go bhfuil gá ann glacadh bear t a éascú faoi nós imeachta um easnamh 
iomarcach an Aontais Eorpaigh i nd áil le Ballstáit a bhfu il an euro mar airgeadra acu agus gur mó 
ná 3 % an cóimheas acu idir an t-easnamh ria ltais ghinearálta pleanáilte nó iarbhír agus an 
olltáirgeacht intíre, agus cuspóir an nóis imeachta sin á athneartú go láidir ag an am céanna, eadhon, 
Ballstát a spreagadh, nó iallach a chur air, más gá, easnamh a shainaithneofaí, a laghdú; 
 AG MEABHRÚ DÓIBH go bhfuil oibleag áid ann do na Páirtithe Cona rthacha sin ar mó ná 60 % 
den luach tagartha a bhfiachas rial tais ghinearálta é a laghdú de réir meánráta aon fhichiú in aghaidh 
na bliana mar thagarmharc;  
T/SCG/ga 6 AG MEABHRÚ DÓIBH go bhfuil gá ann, i gcur chun feidhme an Chonartha seo, ról sonrach na 
gcomhpháirtithe sóisialta a urramú, mar a aithnítear é i ndlíthe agus i gcórais náisiúnta gach ceann 
de na Páirtithe Conarthacha; 
 AG CUR IN IÚL DÓIBH GO LÁIDIR nach bhfuil aon cheann d'fhorálacha an Chonartha seo le léiriú mar ní lena n-athraítear ar chaoi ar b ith na coinníollacha maidir le beartas eacnamaíoch 
faoinar deonaíodh cúnamh airgeadais do Pháirtí Cona rthach i gclár cobhsaíoc hta a bhfuil an tAontas 
Eorpach, a Bhallstáit nó an Ciste Airgead aíochta Idirnáisiúnta rannpháirteach ann; 
 AG TABHAIRT DÁ nAIRE DÓIBH gur gá, ar mhaithe le feidhmiú cuí an aontais eacnamaíoch 
agus airgeadaíochta, go n-oibreoidh na Páirtith e Conarthacha i gcomhphá irt i dtreo beartais 
eacnamaíoch, ar beartas é faoina ndéan faidh siad na gníomhaíochtaí agus  na bearta is gá sna réimsí 
uile atá fíor-riachtanach d'fheidhmiú cuí an limist éir euro, agus san am céanna iad ag cur leis na 
sásraí comhordaithe ar an mbeartas eacnamaíoch mar atá sainmhínithe sna Conarthaí ar a bhfuil an 
tAontas Eorpach fothaithe;   AG TABHAIRT DÁ nAIRE DÓIBH, go háirithe, gur mian  leis na Páirtithe Conarthacha leas níos 
gníomhaí a bhaint as an gcomhar feabhsaithe, dá bhforáiltear in Airteagal  20 den Chonradh ar an 
Aontas Eorpach agus in Airteag al 326 go hAirteagal 334 den Chonradh ar Fheidhmiú an Aontais 
Eorpaigh, gan an bonn a bhaint den mhargadh inmheán ach, agus gur mian leo dul ar iontaoibh 
iomlán beart is sonrach do na Ballstáit a bhfuil an euro mar airgeadra acu de bhun Airteagal 136 den 
Chonradh ar Fheidhmiú an Aontais Eorpaigh, agus ar iontaoibh nóis imeachta lena ndéanfaidh na Páirtithe Conarthacha a bhfuil an  euro mar airgeadra acu plé ex ante  agus comhordú ar na 
mór-athchóirithe beartais eacnamaíoch uile at á pleanáilte acu, d'fhonn na dea-chleachtais a 
thagarmharcáil;  
T/SCG/ga 7 AG MEABHRÚ DÓIBH go ndearna Ceannairí Stáit nó Rialtais Bhallstáit an limistéir euro 
comhaontú, an 26 Deireadh Fómhair 2011, chun rial achas an limistéir euro a fheabhsú, lena 
n-áirítear dhá Chruinniú Mullaigh Euro ar a laghad a reáchtáil in aghaidh na bliana, ar cruinnithe 
iad a chomórfar, mura bhfuil údar maith leis an  méid sin mar gheall ar imthosca eisceachtúla, 
díreach i ndiaidh cruinnithe den Chomhairle Eo rpach nó cruinnithe ina mbeidh na Páirtithe 
Conarthacha uile, ar páirtithe iad a mbeidh an  Conradh seo daingnithe acu, rannpháirteach;  
 AG MEABHRÚ DÓIBH freisin go ndearna  Ceannairí Stáit nó Rialtais Bhallstáit an limistéir euro 
agus Ballstát eile den Aontas Eorpach formhui niú, an 25 Márta 2011, ar an gComhshocrú Euro 
Plus, ina sainaithnítear na saincheisteanna atá fíor-riachtanach chun an t-io maíochas sa limistéar 
euro a chothú;  AG CUR IN IÚL GO LÁIDIR DÓIBH a thábhachtaí atá an Conradh lena mbunaítear an Sásra 
Cobhsaíochta Eorpach mar ghné den straitéis f horiomlán chun an t-aontas eacnamaíoch agus 
airgeadaíochta a neartú agus AG CUR I bhFIOS DÓIBH go mbeidh deonú cúnaimh airgeadais faoi 
chuimsiú na gclár nua faoin Sásra Cobhsaíochta Eorpach, amhail ón 1 Márt a 2013, coinníollach ar 
dhaingniú an Chonartha seo ag an bPáirtí Conarthach  lena mbaineann agus, a luaithe is a bheidh an 
tréimhse trasuímh dá dtagraítear  in Airteagal 3(2) den Chonradh seo dulta in éag, ar chomhlíonadh 
na gceanglas san Airteagal sin;  
T/SCG/ga 8 AG TABHAIRT DÁ nAIRE DÓIBH gur Páirtithe Cona rthacha a bhfuil an euro mar airgeadra acu 
Ríocht na Beilge, Poblacht Chónaidhme na Gearmáine, Poblacht na hEastóine, Éire, an Phoblacht 
Heilléanach, Ríocht na Spáinne, Poblacht na Fraince, Poblacht na hIodáile, Poblacht na Cipire, Ard-Diúcacht Lucsamburg, Málta,  Ríocht na hÍsiltíre, Poblac ht na hOstaire, Poblacht na 
Portaingéile, Poblacht na Slóivéine, Poblacht na  Slóvaice agus Poblacht na Fionlainne agus go 
mbeidh siad, sa cháil sin, faoi cheangal leis an gConradh seo ón gcéad lá den mhí tar éis dóibh a n-ionstraim daingniúcháin a thaisc eadh más rud é go bhfuil an Conradh i bhfeidhm ar an dáta sin;  
 AG TABHAIRT DÁ nAIRE DÓIBH FR EISIN gur Páirtithe Conarthacha a bhfuil, mar Bhallstáit 
den Aontas Eorpach, maolú nó díolúine acu ó rannpháirteachas san airgeadra aonair, ar dháta sínithe an Chonartha seo, Poblacht na Bulgáire, Ríocht na Danmhairge, Poblacht na Laitvia, Poblacht na Liotuáine, an Ungáir, Poblacht na Pola inne, an Rómáin agus Rí ocht na Sualainne agus 
nach mbeidh siad faoi cheangal, fad nach n-aisgha irtear an maolú nó an dí olúine sin, ach ag na 
forálacha sin de Theideal III agus Theideal IV den Chonradh seo a ndearbhaíonn siad, agus a 
n-ionstraim daingniúcháin á taiscead h acu nó ar dháta is déanaí ná si n, go mbeidh siad faoi cheangal 
acu;  TAR ÉIS COMHAONTÚ AR NA FORÁLACHA SEO A LEANAS:  
T/SCG/ga 9 TEIDEAL I 
 
CUSPÓIR AGUS RAON FEIDHME 
 
 
AIRTEAGAL 1 
 1. Leis an gConradh seo, comhaontaíonn na Páirtit he Conarthacha, mar Bhallstáit den Aontas 
Eorpach, colún eacnamaíoch an aontais eacnamaíoc h agus airgeadaíochta a neartú trí shraith 
rialacha a ghlacadh lena mbeartaítear smacht buiséadach a chothú trí chomhaontú buiséadach, 
comhordú a mbeartas eacnamaíoch a neartú agus rialach as an limistéir euro a fheabhsú, agus tacú ar 
an gcaoi sin le cuspóirí an Aontais Eorpaigh a bhaint amach maidir leis an bhfás inbhuanaithe, leis an bhfostaíocht, leis an iomaíochas a gus leis an gcomhtháthú sóisialta.  
 2. Beidh feidhm ag an gConradh seo go hiomlán maidir leis na Páirtithe Conarthacha a bhfuil an euro mar airgeadra acu. Beidh feidhm aige freisin maidir leis na Páirtithe Conarthacha eile, a mhéid 
a leagtar amach in Airteagal 14 agus faoi na coinníollacha a leagtar amach san Airteagal sin. 
 
 
T/SCG/ga 10 TEIDEAL II 
 
 COMHSHEASMHACHT LE DLÍ AN AONTAIS 
AGUS AN GAOL LEIS 
 
 
AIRTEAGAL 2 
 1. Cuirfidh na Páirtithe Conarthach a an Conradh seo i bhfeidhm, agus  déanfaidh siad é a léiriú, i 
gcomhréir leis na Conarthaí ar a bhfuil an tAontas Eorpach fothaithe,  go háirithe Airteagal 4(3)  den 
Chonradh ar an Aontas Eorpach, agus le dlí an Aontais Eorpaigh, lena n-áirítear dlí nóis imeachta 
aon uair is gá reachtaíocht thánaisteach a ghlacadh.  2. Beidh feidhm ag an gConradh seo a mhéid atá sé ag luí leis na C onarthaí ar a bhfuil an 
tAontas Eorpach fothaithe agus a mhéid atá sé ag luí le dlí an Aontais Eorpaigh. Ní dhéanfaidh sé 
cúngrú ar inniúlacht an Aontais gníom hú i réimse an aontais eacnamaíoch. 
  
T/SCG/ga 11 TEIDEAL III 
 
COMHAONTÚ BUISÉADACH 
 
 
AIRTEAGAL 3 
 1. Cuirfidh na Páirtithe Conartha cha na rialacha a leagtar amach  sa mhír seo i bhfeidhm, de 
bhreis ar a n-oibleagáidí faoi dhlí an Aontais Eorpaigh agus gan dochar do na hoibleagáidí sin: 
 (a) beidh riocht buiséadach ri altais ghinearálta Páirtí C honarthaigh comhardaithe nó beidh 
barrachas ann; 
 (b) measfar go mbeidh an riail faoi phointe a) á hurramú má tá comhardú struchtúrach bliantúil 
an rialtais ghinearálta in  ionannas lena chuspóir meántéarmach tír-shonrach mar a 
shainmhínítear sa Chomhshocrú Cobhsaíochta agus  Fáis athbhreithnithe é, agus íosteorainn 
easnaimh struchtúraigh ann arb é 0.5 % den olltáir geacht intíre ag praghsanna an mhargaidh 
é. Áiritheoidh na Páirtithe Conarthacha go mbeidh cóineasú tapa ann i dtreo a gcuspóra 
mheántéarmaigh féin faoi seach. Déanfaidh an Coimisiún Eorpach an creat ama don 
chóineasú sin a thogradh, agus na priacail th ír-shonracha maidir le hinbhuanaitheacht á gcur 
san áireamh aige. Déanfar meastóireacht ar an dul chun cinn i dtreo an chuspóra 
mheántéarmaigh, agus ar urramú an chuspóra sin, ar bhonn measúnú foriomlán, agus an comhardú struchtúrach mar thagai rt ina leith, lena n-áirítear anailís ar chaiteachas glan ó 
bhearta lánroghnacha ioncaim, i gcomhréir leis  an gComhshocrú Cobhsaíochta agus Fáis 
athbhreithnithe; 
T/SCG/ga 12  
(c) féadfaidh na Páirtithe Conarthacha diall go sealadach óna gcuspóir meántéarmach faoi seach 
nó ó chonair an choigeartaithe i dtreo an chuspóra sin in imthosca eisceachtúla, mar a shainmhínítear i bpointe (b) de mhír 3 iad, agus sna himthosca sin amháin;  
 (d) i gcás gur lú go suntasach ná 60 % an cóimheas  idir an fiachas rialtais ghinearálta agus an 
olltáirgeacht intíre ag praghsanna an mhargaidh a gus i gcás inar priacail ísle na priacail atá 
ann i dtéarmaí inbhuanaitheacht fhadtéarmach an ai rgeadais phoiblí, is féidir le híosteorainn 
an chuspóra mheántéarmaigh a shonraítear faoi phointe (b) easnamh st ruchtúrach 1.0 % ar a 
mhéid den olltáirgeacht intíre ag praghs anna an mhargaidh a shroicheadh; 
 (e) i gcás ina mbreathnófar go bhfuil dialltaí suntasacha ann ón gcuspóir meántéarmach nó ó 
chonair an choigeartaithe i dtre o an chuspóra sin, déanfar sásr a ceartúcháin a chur i ngníomh 
go huathoibríoch. Áireofar mar chuid den sásra sin an oibleagáid a bheidh ar an bPáirtí 
Conarthach lena mbaineann bearta a chur chun feidhme chun na dialltaí a cheartú thar 
thréimhse shainithe ama. 
 2. Gabhfaidh éifeacht leis na rialacha a leagtar amach i mír 1 i ndlí náisiúnta na bPáirtithe 
Conarthacha bliain amháin, ar a dhéanaí, tar éi s theacht i bhfeidhm an Chonartha seo trí fhorálacha 
a mbeidh feidhm cheangailteach acu agus ar de ghné bhuan iad, ar forálacha bunreachtúla de rogha 
iad, nó ar forálacha iad trína rát hófar ar shlí eile go n-urramófa r iad go hiomlán agus go gcloífear 
leo go hiomlán ar fud na bpróiseas buiséadach náisiúnta. Déanfaidh na Páirtithe Conarthacha an sásra ceartúcháin dá dtagraítear i mír 1(e) a chur ar bun ar an lei bhéal náisiúnta ar bhonn prionsabal 
comhchoiteann a thogróidh an Coimisiún Eorpach, go háirithe maidir le cineál, méid agus creat ama na gníomhaíochta ceartaithí atá le déanamh, i gcás  imthosca eisceachtúla freisin, agus maidir le ról 
agus le neamhspleáchas na n-institiúidí a bheidh freag rach ar an leibhéal náisiúnta as faireachán a 
dhéanamh ar chomhlíonadh na rialacha a leagtar am ach i mír 1. Déanfar na sainchumais atá ag na 
Parlaimintí náisiúnta a urramú go hiom lán leis an sásra ceartúcháin sin. 
 
T/SCG/ga 13 3. Chun críocha an Airteagail se o, beidh feidhm ag na sain mhínithe a leagtar amach in 
Airteagal 2 den Phrótacal (Uimh. 12) maidir leis  an nós imeachta um easnamh iomarcach, atá i 
gceangal le Conarthaí an Aontais Eorpaigh. 
 Ina theannta sin, beidh feidhm ag na sainmhínith e seo a leanas chun críocha an Airteagail seo: 
 (a) tagraítear le "comhardú struchtúrach blia ntúil an rialtais ghinearálta" don chomhardú 
bliantúil, arna choigeartú go timthriallach, a gus é glan ó bhearta aonuaire agus ó bhearta 
sealadacha;  
 (b) tagraítear le "imthosca ei sceachtúla" d’imeacht neamhghnách lasmuigh de rialú an Pháirtí 
Chonarthaigh lena mbaineann a bhfuil mórthionchar  aige ar riocht airgeadais an rialtais 
ghinearálta nó do thréimhsí géarthurnaimh eacnamaíoch mar a leagtar amach sa 
Chomhshocrú Cobhsaíochta agus Fáis athbhreith nithe, ar an gcoinní oll nach gcuirfear 
inbhuanaitheacht bhuiséadach i mbaol sa mheántéar ma i ngeall ar dhiall sealadach an Pháirtí 
Chonarthaigh lena mbaineann. 
  
T/SCG/ga 14 AIRTEAGAL 4 
 
Nuair is mó an cóimheas idir fiachas rialtais ghinearálta Páirtí Chonarthaigh agus a olltáirgeacht 
intíre ná an luach tagartha 60 % dá dtagraítear in Airteagal 1 den Phrótacal (Uimh. 12) maidir leis 
an nós imeachta um easnamh iomarcach, atá i gceangal le Conarthaí an Aontais Eorpaigh, 
laghdóidh an Páirtí Conarthach sin é de réir m eánráta aon fhichiú in aghaidh na bliana mar 
thagarmharc, mar a fhoráiltear in Airteagal 2 de  Rialachán (CE) Uimh. 1467/97 ón gComhairle an 
7 Iúil 1997 maidir le dlús a chur le cur chun feidhme an nóis imeachta um easnamh iomarcach agus soiléiriú a dhéanamh air, arna leasú le Ri alachán (AE) Uimh. 1177/2011 ón gComhairle an 
8 Samhain 2011. Is de réir an nóis imeachta a leagtar amach in Airteagal 126 den Chonradh ar 
Fheidhmiú an Aontais Eorpaigh a dhéanfar cinneadh i dtaobh easnamh iomarcach a bheith ann mar gheall ar an sárú ar chritéar an fhiachais.    
AIRTEAGAL 5 
 1. Aon pháirtí Conarthach atá faoi réir nóis imeachta um easnamh iomarcach faoi na Conarthaí 
ar a bhfuil an tAontas Eorpach fothaithe, cuirfidh sé clár um chomhpháirtíocht bhuiséadach agus 
eacnamaíoch ar bun, lena n-áirítear tuairisc mhions onraithe ar na hathchóirithe struchtúracha nach 
mór a chur ar bun agus a chur chun feidhme chun ceartú éifeachtach buanseasmhach ar a easnamh 
iomarcach a áirithiú. Déanfar ábhar agus formáid clár den sórt sin a shainiú i ndlí an Aontais 
Eorpaigh. Is i gcomhthéacs na nósanna imeachta faireachais atá ann cheana faoin gComhshocrú 
Cobhsaíochta agus Fáis a dhéanfar na cláir sin a thíolacadh chuig Comhairle an Aontais Eorpaigh 
agus chuig an gCoimisiún Eorpach lena bhf ormhuiniú agus a dhéanfar faireachán orthu. 
 
T/SCG/ga 15 2. Déanfaidh Comhairle an Aontai s Eorpaigh agus an Coimisiún Eorpach faireachán ar chur 
chun feidhme an chláir um chomhpháirtíocht bhuis éadach agus eacnamaíoch, agus ar na pleananna 
buiséadacha bliantúla a bheidh comhsheasmhach leis. 
  
AIRTEAGAL 6 
 D'fhonn an phleanáil maidir le heis iúint a bhfiachais náisiúnta a chomhordú níos fearr, déanfaidh na 
Páirtithe Conarthacha tuairisciú ex ante ar a bpleananna eisiúna fiachais phoiblí do 
Chomhairle an Aontais Eorpai gh agus don Choimisiún Eorpach. 
  
AIRTEAGAL 7 
 Agus ceanglais nós imeachta na gConarthaí ar a bhf uil an tAontas Eorpach  fothaithe á n-urramú go 
hiomlán acu, geallann na Páirtithe Conarthacha a bhfuil an euro ma r airgeadra acu go dtacóidh siad 
leis na tograí nó leis na moltaí a thíolacfaidh an Coimisiún Eorpach i gcás ina measfaidh an 
Coimisiún Eorpach go bhfuil an critéar easnaimh a bheidh faoi chuimsiú nóis imeachta um easnamh 
iomarcach á shárú ag Ballstát den Aontas Eorpach  a bhfuil an euro mar airgeadra aige. Ní bheidh 
feidhm ag an oibleagáid sin i gcás ina suífear i measc na bPáirtit he Conarthacha a bhfuil an euro 
mar airgeadra acu go bhfuil tromlach cáilithe díobh, ar na ríomh de réir analaí le forálacha iomchuí 
na gConarthaí ar a bhfuil an tAont as Eorpach fothaithe, gan seasam h an Pháirtí Chonarthaigh lena 
mbaineann a chur san áireamh, i gcoinne an chinnidh a thogrófar nó a mholfar.   
T/SCG/ga 16 AIRTEAGAL 8 
 
1. Iarrtar ar an gCoimisiún Eorpach tuarascáil a thíolacadh, in am  is i dtráth, do na Páirtithe 
Conarthacha faoi na forálacha a ghlac gach páirtí acu i gcomhlíonadh ar Airteagal 3(2). Más rud é, 
tar éis dó an deis a thabhairt don Pháirtí Conarthach lena mbai neann a bharúlacha a thíolacadh, go 
mbainfidh an Coimisiún Eorpach de thátal ina th uarascáil gur mhainnigh an  Páirtí Conarthach sin 
Airteagal 3(2) a chomhlíonadh, ta bharfaidh Páirtí Conarthach amháin  nó níos mó an t-ábhar os 
comhair na Cúirte Breithiúnais. I gcás ina measfaidh Páirtí Conarthach, gan spleáchas do 
thuarascáil an Choimisiúin, gur mhainnigh Páirtí C onarthach eile Airteaga l 3(2) a chomhlíonadh, 
féadfaidh sé freisin an t-ábhar a thabhairt os co mhair na Cúirte Breithiúnais. Sa dá chás, beidh 
breithiúnas na Cúirte Breithiúnais ina cheangal ar  na páirtithe sna himeachtaí agus déanfaidh na 
páirtithe sin na bearta is gá chun an breithiúnas a chomhlíonadh lais tigh de thréimhse a chinnfidh an 
Chúirt Bhreithiúnais.  2. Más rud é, ar bhonn a mheasúnaithe féin nó ar bhonn measúnaithe a rinne an Coimisiún 
Eorpach, go measfaidh Páirtí Conarth ach nach ndearna Páirtí Conarth ach eile na bearta is gá chun 
breithiúnas na Cúirte Breithiúna is dá dtagraítear i mír 1 a chom hlíonadh, féadfaidh sé an cás a 
thabhairt os comhair na Cúirte Breithiúnais agus a iarraidh go ngearrfar smachtbhannaí airgeadais i 
gcomhréir le critéir arna mbunú ag an gCoimisiún Eorpach faoi chuimsiú Airteagal 260 den Chonradh ar Fheidhmiú an Aontais Eorpaigh. Má fh aigheann an Chúirt Bhre ithiúnais nach bhfuil a 
breithiúnas comhlíonta ag an bPáirtí Conarth ach lena mbaineann, féadfaidh sí cnapshuim nó 
íocaíocht phionósach is cuí sna himthosca agus nach mó ná 0.1 % dá olltáirgeacht intíre a ghearradh 
air. Beidh na méideanna a ghearrfar ar Pháirtí Conarthach a bhfuil an euro mar airgeadra aige 
iníoctha leis an Sásra Cobhsaíochta Eorpach. Is  le buiséad ginearálta an Aontais Eorpaigh a 
dhéanfar íocaíochtaí i gcásanna eile.   
T/SCG/ga 17 3. Is éard atá san Airteagal seo co mhaontú speisialta idir na Páirtithe Conarthacha de réir bhrí 
Airteagal 273 den Chonradh ar Fheidhmiú an Aontais Eorpaigh. 
 
 
TEIDEAL IV 
 
AN COMHORDÚ AR AN mBEARTAS EA CNAMAÍOCH AGUS CÓINEASÚ  
  
AIRTEAGAL 9 
 
Agus iad ag cur le comhordú an  bheartais eacnamaíoch, mar a sh ainmhínítear sa Chonradh ar 
Fheidhmiú an Aontais Eorpaigh é, geallann na Páirtithe Conarthacha go n-oibreoidh siad i gcomhpháirt i dtreo beartais eacnamaíoch lena gc othaítear feidhmiú cuí an aontais eacnamaíoch 
agus airgeadaíochta agus an fás eacnamaíoch trí c hóineasú agus iomaíochas feabhsaithe. Chuige 
sin, déanfaidh na Páirtithe Conarthacha na gníomhaíoch taí agus na bearta is gá sna réimsí uile atá 
fíor-riachtanach d’fheidhmiú cuí an limistéir euro  chun na cuspóirí a shaothrú arb éard iad an 
t-iomaíochas a chothú, an fhostaíocht a chur chun  cinn, rannchuidiú tuill eadh le hinbhuanaitheacht 
bhreise an airgeadais phoiblí agus an chobhsaíocht airg eadais a athneartú. 
  
T/SCG/ga 18 AIRTEAGAL 10 
 
De réir cheanglais na gConartha í ar a bhfuil an tAontas Eorpach fothaithe, tá na Páirtithe 
Conarthacha ullamh i ngach cás inar cuí agus inar  gá, chun leas gníomhach a bhaint as bearta is 
sonrach do na Ballstáit sin a bhfuil an euro mar airgeadra acu, dá bhforáiltear in Airteagal 136 den 
Chonradh ar Fheidhmiú an Aontais Eorpaigh, agus as an gcomhar feabhsaithe dá bhforáiltear in 
Airteagal 20 den Chonradh ar an Aontas Eorp ach agus in Airteagal 326 go hAirteagal 334 den 
Chonradh ar Fheidhmiú an Aontais Eorpaigh maidir le hábhair atá fíor-riachtanach d'fheidhmiú cuí an limistéir euro, gan an bonn a bhaint den mhargadh inmheánach.   
AIRTEAGAL 11 
 D'fhonn dea-chleachtais a thagarmharcáil agus oi briú i dtreo beartais eacnamaíoch a bheidh  
comhordaithe ar bhealach níos dlúithe, áir ithíonn na Páirtithe Conarthacha go bpléifear ex ante  na 
mór-athchóirithe beartais eacnamaíoch go léir a mb eidh sé pleanáilte acu iad a dhéanamh agus, más 
cuí, go ndéanfar iad a chomhordú eatarthu féi n. Beidh institiúidí an Aontais Eorpaigh 
rannpháirteach i gcomhordú den só rt sin mar a cheanglaítear le  dlí an Aontais Eorpaigh. 
   
T/SCG/ga 19 TEIDEAL V 
 
RIALACHAS AN LIMISTÉIR EURO 
 
 
AIRTEAGAL 12 
 1. Tiocfaidh Ceannairí Stáit nó Rialtais na bPáirtithe Conarthacha a bhfuil an euro mar airgeadra acu le chéile go neamhfhoirmiúil i gCruinnithe Mullaigh Euro, in éineacht le hUachtarán an 
Choimisiúin Eorpaigh. Iarrfar ar Uachtarán an  Bhainc Ceannais Eorpaigh páirt a ghlacadh i 
gcruinnithe den sórt sin.   Ceapfaidh Ceannairí Stáit nó Rialtais na bPáirtith e Conarthacha a bhfuil an euro mar airgeadra acu 
Uachtarán an Chruinnithe Mullaigh Euro trí thro mlach simplí ag an am céanna a thoghfaidh an 
Chomhairle Eorpach a hUachtarán a gus don tréimhse oifige chéanna.  
 2. Beidh Cruinnithe Mullaigh Euro ann nuair a bheidh gá leo, agus ar a laghad dhá uair in 
aghaidh na bliana, chun plé a dh éanamh ar cheisteanna maidir le is na freagrachtaí sonracha a 
chomhroinneann na Páirtithe Conarthacha a bhfuil an euro mar airgeadra acu i ndáil leis an 
airgeadra aonair, ar shaincheisteanna eile a bhainfidh le rialachas an  limistéir euro agus leis na 
rialacha a mbeidh feidhm acu maidir leis, agus  ar threoshuímh straitéiseacha chun beartais 
eacnamaíocha a sheoladh chun cur leis an gcóineasú sa limistéar euro.  
T/SCG/ga 20 3. Maidir le Ceannairí Stáit nó Rialtais na bP áirtithe Conarthacha seach as iad siúd a bhfuil an 
euro mar airgeadra acu, a mbeidh an Conradh se o daingnithe acu, glacfaidh siad páirt i bpléití 
Cruinnithe Mullaigh Euro a bhainfidh  le hiomaíochas le haghaidh na bPáirtithe Conarthacha, le 
modhnú ar ollstruchtúr foriomlán an limistéir eu ro agus na rialacha bunúsacha a mbeidh feidhm acu 
maidir leis sa todhchaí agus, ina th eannta sin, nuair is cuí ag us uair in aghaidh na  bliana ar a laghad, 
i bpléití maidir le saincheisteanna sonracha a bhai nfidh le cur chun feidhme an Chonartha seo ar 
Chobhsaíocht, ar Chomhordú agus ar Rialachas san Aontas Eacnamaíoch agus Airgeadaíochta. 
 
4. Áiritheoidh Uachtarán an Chruinnithe Mull aigh Euro ullmhúchán agus leanúnachas na 
gCruinnithe Mullaigh Euro, i ndlút hchomhar le hUachtarán an Choi misiúin Eorpaigh. Is ar an 
nGrúpa Euro a chuirfear cúram ullmhúcháin na gC ruinnithe Mullaigh Euro, ma raon leis na bearta a 
leanfaidh astu, agus féadfar cuireadh a thabhairt dá  Uachtarán freastal ar chruinnithe den sórt sin 
chun na críche sin.  5. Féadfar cuireadh a thabhairt d'Uachtarán Pharlaim int na hEorpa chun go n-éistfear leis nó léi. 
Déanfaidh Uachtarán an Chrui nnithe Mullaigh Euro tuarascáil a thíolacadh do Pharlaimint na 
hEorpa tar éis gach ceann de  na Cruinnithe Mullaigh Euro. 
 
6. Coimeádfaidh Uachtarán an Chruinnithe Mullai gh Euro na Páirtithe Conarthacha seachas iad 
siúd a bhfuil an euro mar airgeadra acu agus Ballstá it eile an Aontais Eorpaigh ar an eolas go mion 
maidir le hullmhúchán na gCruinni the Mullaigh Euro agus maidir leis na torthaí a bheidh orthu.  
T/SCG/ga 21 AIRTEAGAL 13 
 
Faoi mar a fhoráiltear i dTeideal II den Phrótacal (Uimh. 1) maidir le ról na bParlaimintí náisiúnta 
san Aontas Eorpach atá i gceanga l le Conarthaí an Aontais Eorp aigh, déanfaidh Parlaimint na 
hEorpa agus Parlaimintí náisiúnta na bPáirtithe Conarthacha i gcomhar le chéile eagrú agus cur 
chun cinn comhdhála d'ionadaithe ch oistí iomchuí Pharlaimint na hE orpa agus d'ionadaithe choistí 
iomchuí na bParlaimintí náisiúnta, chun plé a dhéanamh ar bheartais bhuiséadacha agus 
saincheisteanna eile a chumhda ítear leis an gConradh seo. 
 
 
TEIDEAL VI 
 
FORÁLACHA GINEARÁLTA AGUS CRÍOCHNAITHEACHA 
  
AIRTEAGAL 14 
 1. Déanfaidh na Páirtithe Conarthacha daingniú ar  an gConradh seo i gcomhréir lena rialacha 
bunreachtúla faoi seach. Taiscfear na hionstraimí daingniúcháin le hArdrúnaíocht Chomhairle an Aontais Eorpaigh ("an Taiscí").  
T/SCG/ga 22 2. Tiocfaidh an Conradh seo i bhfeidhm an 1 Ea náir 2013, ar choinníoll go mbeidh a n-ionstraim 
daingniúcháin taiscthe ag dhá Ph áirtí Chonarthacha dhéag a bhfuil an euro mar airgeadra acu, nó ar 
an gcéad lá den mhí tar éis do Pháirtí Conarth ach a bhfuil an euro mar airgeadra aige an dóú 
hionstraim daingniúcháin déag a th aisceadh, cibé acu is luaithe. 
 
3. Beidh feidhm ag an gConradh seo amhail ón dá ta a thiocfaidh sé i bhfeidhm i measc na 
bPáirtithe Conarthacha a bhfuil an euro mar airgea dra acu agus a dhaingnigh é. Beidh feidhm aige 
maidir leis na Páirtithe Conarthacha eile a bhfuil an euro mar airgeadra acu amhail ón gcéad lá den mhí i ndiaidh thaisceadh a n-ionstraime daingniúcháin faoi seach.  4. De mhaolú ar mhír 3 agus ar mhír 5,  beidh feidhm ag Teideal V maidir leis na Páirtithe Conarthacha uile lena mbaineann ón dáta a thiocfaidh an Conradh seo i bhfeidhm. 
 5. Beidh feidhm ag an gConradh seo maidir leis  na Páirtithe Conartha cha a bhfuil maolú acu, 
mar a shainmhínítear é in Airteagal 139(1) den Chonradh ar Fheidhmiú an Aontais Eorpaigh, nó a 
bhfuil díolúine acu, dá dtagraítea r sa Phrótacal (Uimh. 16) maidir le forálacha áirithe a bhaineann 
leis an Danmhairg atá i gceangal le Conarthaí an Aontais Eorpaigh, agus ar Páirtithe iad a dhaingnigh an Conradh seo, amhail ón dáta a thiocf aidh an cinneadh i bhfeidhm lena ndéantar an 
maolú nó an díolúine sin a ais ghairm, mura rud é go ndearbhóidh an Páirtí Conarthach lena 
mbaineann go bhfuil sé ar intinn ai ge a bheith faoi cheangal ar dhá ta is luaithe ná sin ag na 
forálacha go léir i dTeideal III agus i dTeideal IV den Chonradh seo, nó ag cuid de na forálacha sin. 
  
T/SCG/ga 23 AIRTEAGAL 15 
 
Beidh an Conradh seo ar oscailt le haghaidh aont achas Ballstát den Aontas Eorpach seachas na 
Páirtithe Conarthacha. Beidh éifeacht leis an aont achas ar an ionstraim aontachais a thaisceadh leis 
an Taiscí agus tabharfaidh an Taiscí fógra ina th aobh sin do na Páirtithe Cona rthacha eile. Tar éis a 
fhíoraithe ag na Páirtithe Conarthacha, déanfar téacs an Chonartha seo i dteanga oifigiúil an 
Bhallstáit aontaigh, ar teanga oifigiúil agus teanga oibre d'ins titiúidí an Aontais í freisin, a 
thaisceadh i gcartlann an Taiscí mar théacs údarásach den Chonradh seo.   
  
T/SCG/ga 24 AIRTEAGAL 16 
 
Faoi cheann cúig bliana ar a mhéid tar éis don Chonradh seo teacht i bhfeidhm, ar bhonn measúnú 
ar an taithí a fuarthas óna chur chun feidhme, déanfa r na bearta is gá, de ré ir an Chonartha ar an 
Aontas Eorpach agus an Chonartha ar Fheidhmiú an Aontais Eorpaigh, agus é d'aidhm leo substaint 
an Chonartha seo a chorprú i gcreat  dlíthiúil an Aontais Eorpaigh.  
  Arna dhéanamh sa Bhruiséil an dara lá seo de  Mhárta sa bhliain dhá mhíle is a dó dhéag.  
 Tarraingíodh an Conradh seo suas i scríbhinn bhunaidh amháin sa  Bhéarla, sa Bhulgáiris, sa 
Danmhairgis, san Eastóinis, san Fhionlainnis, sa  Fhraincis, sa Ghaeilge, sa Ghearmáinis, sa 
Ghréigis, san Iodáilis, sa Laitvis, sa Liotuáinis, sa Mháltais, san Ollainni s, sa Pholainnis, sa 
Phortaingéilis, sa Rómáinis, sa tSlóivéinis, sa tSlóvaicis, sa Spáinnis, sa tSualainnis agus san 
Ungáiris, agus comhúdarás ag na téacsanna i ngac h ceann de na teangacha sin, agus taiscfear é i 
gcartlann an Taiscí agus déanfaidh an Taiscí có ip dheimhnithe a tharchur chuig gach ceann de na 
Páirtithe Conarthacha.  
 
___________________